Valoarea construcției a fost de 44,48 milioane de lei, jumătate din sumă provenind din fonduri europene

După mai multe amânări, construcţia la Centrului de Agrement din Poiana Braşov a fost terminată, astfel că de astăzi reprezentanţii Primăriei vor începe recepţia lucrărilor. Pentru acest obiectiv de investiţii, municipalitatea braşoveană a obţinut o finanţare europeană Proiectul „Amenajare zonă turistică Poiana Braşov – Amenajare spaţii agrement şi divertisment” a fost demarat anul 2013 şi, iniţial, ar fi trebuit terminat în luna decembrie a anului 2014, trecut şi ar fi trebuit terminat în luna decembrie a anului 2014, însă contractul cu firma care a câştigat licitaţia a fost reziliat, în urma intrării în insolvenţă a acesteia.

Procedura a fost reluată, iar anul trecut, în luna martie, şantierul a fost redeschis, iar reprezentanţii municipalităţii au anunţat că lucrările ar putea fi gata în luna iunie a acestui an, însă acestea au fost terminate abia cu puţin timp în urmă.

Valoare totală a proiectului este de 44,48 milioane lei (fără TVA) şi a beneficiat de finanţare nerambursabilă de 50% din fonduri europene obţinute prin Programul Operaţional Regional 2007-2013. Valoarea lucrărilor care au mai rămas de efectuat fusese estimată la suma de 27,7 milioane de lei, fără TVA, iar oferta făcută de firma Energoconstruct 97 din Zărneşti, căreia i-a fost atribuit contractul, a fost de 25.981.607 de lei fără TVA. Până la finele anului trecut, când s-au făcut ultimele decontări din bani europeni pe această axă de finanţare, lucrările nu fuseseră definitivate decât în proporţie de aproape 50%.

Centrul, care este construit pe o suprafaţă de 15.000 de metri pătraţi va avea opt piste profesioniste de bowling, trei mese biliard, două piste minibowling, jocuri pentru copii, jocuri electronice, simulatoare, mese de minihochey, minifotbal şi minibaschet, dar şi o sală de căţărare cu suprafaţa de 250 mp, având pereţi de escaladă pentru trei tipuri de dificultate şi capacitatea de 10 persoane simultan şi o sală minigolf cu 9 module, având capacitatea de 50 de persoane.

Totodată, în cadrul centrului va exista o sală multifuncţională cu capacitatea de 246 persoane, dar şi un spaţiu expoziţie de 345 mp.

Distribuie articolul: Facebook

Twitter

Email

Listare

